
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουνίου 2017 


ΤΕΥΧΟΣ ΤΡΙΤΟ 


Αρ. Φύλλου 529 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 1/2016 _ 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β'και ν του ν. 4009/2011). 

Αποτελούμενο από τους Ειρήνη Σάρπ, Αντιπρόεδρο 
του Συμβουλίου Επικράτειας (ο Πρόεδρος του Συμβου¬ 
λίου της Επικράτειας και οι αρχαιότεροι Αντιπρόεδροι 
είχαν κώλυμα), ως Πρόεδρο, Χρυσόστομο Ευαγγέλου, 
Αρεοπαγίτη, Δέσποινα Καββαδία - Κωνσταντάρα, Σύμ¬ 
βουλο του Ελεγκτικού Συνεδρίου, Μιχ. Μπρατάκο, Πρόε¬ 
δρο τουΤΕΙ Αθήνας και Π.Τζιώνα, Αναπληρωτή Πρόεδρο 
του ΑΤΕΙ Θεσσαλονίκης, κωλυομένου του Προέδρου του 
ιδίου Ιδρύματος, ως μέλη. 

Συνήλθε σε δημόσια συνεδρίαση στις 18 Μάίου 2015, 
ημέρα Δευτέρα και ώρα 17.00 με παρόντα τον αναπλη¬ 
ρωτή Γραμματέα του Συμβουλίου Ιωάννη Μητροτάσιο, 
Προϊστάμενο της Γραμματείας του Β'Τμήματος του Συμ¬ 
βουλίου της Επικράτειας (η Γραμματέας του Συμβουλίου, 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 11 /2013 απόφαση του Συμβουλίου 
τούτου, της πειθαρχικής αγωγής που έχει ασκηθεί από 
τον από τον Πρόεδρο του ΑΤΕΙ Θεσσαλονίκης κατά του 
Αθανασίου Χατζηγκάϊδα, Καθηγητή του Τμήματος Ηλε¬ 
κτρονικής του παραπάνω ΤΕΙ, ο οποίος παραστάθηκε αυ¬ 
τοπροσώπως. Τα πειθαρχικά παραπτώματα για τα οποία 
εγκαλείται ο πιο πάνω καθηγητής περιγράφονται στη με 
αριθ. πρωτ. ΕΜΠ 50/14-10-2011 πράξη του Προέδρου 
του προαναφερθέντοςΤΕΙ όπως αυτά περιορίστηκαν με 
την 1 /2015 απόφαση του παρόντος Συμβουλίου. 

Αφού άκουσε τον εισηγητή της υποθέσεως X. Ευαγγέ¬ 
λου, Αρεοπαγίτη, ο οποίος διάβασε την 1/2015 απόφα¬ 
ση του Συμβουλίου τούτου, τον εγκαλούμενο, ο οποίος 
αντέκρουσετο κατηγορητήριο καταθέτοντας προς τού¬ 
το υπόμνημα και μελέτησε όλα τα στοιχεία του φακέλου, 

Σκέφθηκε κατά το νόμο 

1. Επειδή, με την υπ' αριθμ. 11/2013 απόφαση του πα¬ 
ρόντος Πειθαρχικού Συμβουλίου παραπέμφθηκε ενώπι¬ 


ον αυτού και κλήθηκε σε απολογία ο Αθανάσιος Χατζη- 
γκάϊδας, καθηγητής τουΤμήματος ΗλεκτρονικήςτουΤΕΙ 
Θεσσαλονίκης, για το πειθαρχικό παράπτωμα της επί¬ 
δειξης διαγωγής απάδουσας προς την αξιοπρέπεια του 
Πανεπιστημιακού λειτουργού και συγκεκριμένα, διότι: 
«Α) υπέγραψε ως προϊστάμενος Τμήματος Ηλεκτρονικής 
δύο βεβαιώσεις (την από 09-06-2008 και 09-07-2008), 
στις οποίες βεβαίωσε ότι ο φοιτητής Γιώτης Χρήστος 
απασχολήθηκε ως φοιτητής από την 01-05-2008 έως 
31 -05-2008 (στην πρώτη από τις βεβαιώσεις) και από την 
01-07-2008 έως 31-08-2008 (στην δεύτερη από αυτές) 
παρά το γεγονός ότι γνώριζε πως την 26-03-2008 ο εν 
λόγω φοιτητής έλαβε πτυχίο, δεδομένου ότι ο ίδιος υπέ¬ 
γραψε και την 1470/27-05-2008 βεβαίωση αποφοίτησης 
του Χρήστου Γιώτη. Περαιτέρω, όμως δεν επιβεβαιώνε¬ 
ται η πραγματική του απασχόληση, δοθέντος ότι: I) δεν 
βρέθηκαν βεβαιώσεις, οι οποίες να επιβεβαιώνουν την 
απασχόληση του από 01-11-2007 έως την 26-03-2008, 
οπότε και έλαβε το πτυχίο του Τμήματος, II) από την 
26-03-2008 έως την 31-08-2008 δεν είχε δικαίωμα να 
συμμετέχει σε πρόγραμμα απασχολούμενων φοιτητών, 
δεδομένου ότι είχε ήδη λάβει το πτυχίο του και η Υπουρ¬ 
γική Απόφαση, με βάση την οποία απασχολούνταν αφο¬ 
ρά μόνο την απασχόληση φοιτητών - σπουδαστών και III) 
από την 18-02-2008 έως την 31 -08-2008 που σταμάτησε 
να ισχύει η σύμβαση του, υπηρετούσε στον Ελληνικό 
Στρατό χωρίς να προκύπτει από τα επίσημα έγγραφα 
του Στρατού ότι κατά το διάστημα αυτό έλαβε έστω και 
μίας ημέρας άδεια. Β) Με την 12-10-2007 απόφαση του 
Συμβουλίου του ΑΤΕΙ-Θ (17η συνεδρίαση) αποφασί- 
στηκε - μεταξύ των άλλων- η ανανέωση της σύμβασης 
του Νικολάου Χαραλαμπίδη για το χειμερινό εξάμηνο 
του έτους 2007 -2008 ως επιστημονικού συνεργάτη με 
πλήρη προσόντα για το μάθημα «Ηλεκτρονικά III» για 
14 ώρες εβδομαδιαίως και υπογράφηκε η αντίστοιχη 
από 15-10-2007 σύμβαση με τον Πρόεδρο του ΑΤΕΙ-Θ, 
ισχύος από 15-10-2007 έως 29-02-2008. Ομως η πραγ¬ 
ματική απασχόληση και εκπλήρωση των ακαδημαϊκών 
υποχρεώσεων στα πλαίσια της σύμβασης δεν επιβεβαι¬ 
ώθηκαν, δοθέντος ότι καθόλη τη διάρκεια της σύμβασης 
υπηρετούσε ο εν λόγω επιστημονικός συνεργάτης την 
στρατιωτική του θητεία, λαμβάνοντας μόνο 10 ημέρες 
άδεια τις εργάσιμες ημέρες του ακαδημαϊκού έτους. 
Η συνεχής και συνεπής εκπλήρωση των καθηκόντων 
του δεν προέκυψε από κανένα έγγραφο. Ο πειθαρχικά 

εγκαλούμενος όφειλε, ως προϊστάμενος Τμήματος να 
διαπιστώσει την απουσία του έκτακτου εκπαιδευτικού 
και τη μη εκπλήρωση των συμβατικών του υποχρεώσε¬ 
ων, πράγμα το οποίο και δεν έπραξε, ωφελώντας τον 
παρανόμως, υπό την έννοια ότι εισέπραξε αμοιβή για μη 
παρασχεθείσα εργασία. Γ) Με την 12-10-2007 απόφαση 
του Συμβουλίου του ΑΤΕΙ-Θ (17η συνεδρίαση) αποφα- 
σίστηκε η ανανέωση της σύμβασης της Φωτεινής Θει- 
όκα για το χειμερινό εξάμηνο του έτους 2007-2008 ως 
Επιστημονικού Συνεργάτη με ελλιπή προσόντα για τα 
μαθήματα «Επεξεργαστές - Ελεγκτές Ψηφιακού Σώμα¬ 
τος» και «ΈΑΌ και Ηλεκτρονική Κατασκευή» για πέντε (5) 
ώρες εβδομαδιαίως (2 και 3 ώρες αντίστοιχα για κάθε 
μάθημα) και υπογράφηκε η αντίστοιχη σύμβαση από 
τον Πρόεδρο του ΑΤΕΙ-Θ ισχύος από 15-10-2007 έως 
29-02-2008. Όμως από τα βαθμολόγια Χειμερινού/Εα- 
ρινού Εξαμήνου δεν προκύπτει το όνομα της Φωτεινής 
Θειόκα ως διδάσκουσας στα συγκεκριμένα μαθήματα 
και αντίστοιχο πρόγραμμα μαθημάτων. Ο πειθαρχικά 
εγκαλούμενος όφειλε, ως προϊστάμενος Τμήματος να 
διαπιστώσει την απουσία της έκτακτης εκπαιδευτικού 
και τη μη εκπλήρωση των συμβατικών της υποχρεώ¬ 
σεων, πράγμα το οποίο και δεν έπραξε, ωφελώντας την 
παρανόμως, υπό την έννοια ότι εισέπραξε αμοιβή για 
μη παρασχεθείσα εργασία. Δ) Με την από 16-11-2006 
σύμβαση Ανάθεσης Διδακτικού Έργου στην Δέσποινα 
Μαρίτσα, ως Εργαστηριακού Συνεργάτη για εννέα (9) 
ώρες εβδομαδιαίως στο μάθημα «ΈΑϋ και Ηλεκτρονική 
Κατασκευή», και με την από 29-02-2008 βεβαίωση απο¬ 
δοχών του Εκκαθαριστή ΝικολάουΤσίτση προκύπτει ότι 
καταβλήθηκε στην παραπάνω από το ΑΤΕΙ-Θ το ποσό 
των 336,40 ευρώ (καθαρά) το οποίο αντιστοιχούσε στην 
αμοιβή της. Ωστόσο με την από 27-07-2008 μήνυση της, 
η οποία κατατέθηκε στο εισαγγελέα Πρωτοδικών Θεσ¬ 
σαλονίκης κατά του Αθανασίου Χατζηγκάϊδα, η ίδια η Δέ¬ 
σποινα Μαρίτσα υποστηρίζει ότι, ο Αθανάσιος Χατζηγκά- 
ϊδας υπέβαλλε προς το Τμήμα Ηλεκτρονικής εισηγητική 
έκθεση της αρμόδιας Επιτροπής (της οποίας πρόεδρος 
ήταν ο ίδιος) για πρόσληψη της και το Συμβούλιο του 
Τμήματος (του οποίου πρόεδρος ήταν ο ίδιος) ενέκρινε 
εν αγνοία της, την ανάθεση διδακτικού έργου σε αυτή. 
Την 16-11-2001 εγκρίθηκε από το Συμβούλιο ΑΤΕΙ-Θ εν 
αγνοία της η πρόσληψη της. Η από 16-11 -2007 σύμβα¬ 
ση της με το ΑΤΕΙ-Θ καταρτίστηκε και υπογράφηκε από 
τον Αθανάσιο Χατζηγκάϊδα, ο οποίος πλαστογράφησε 
την υπογραφή της. Από την από 15-02-2007 (αριθμός 
συνεδρίασης 3, θέμα 60) απόφαση του Συμβουλίου του 
ΑΤΕΙ-Θ προκύπτει ότι το Συμβούλιο του ΑΤΕΙ-Θ έκανε δε¬ 
κτή αίτηση παραίτησης της Δέσποινας Μαρίτσα, η οποία 
είχε υποβληθεί στο Συμβούλιο συνημμένα με αριθμό 
ΥΣ1/09-02-2007 έγγραφο του Αθανάσιου Χατζηγκάϊδα. 
Περαιτέρω στο βιβλίο πρωτοκόλλου υπάρχει 1) σχετική 
αλλοίωση στην ημερομηνία την οποία έφερε η αίτηση 
παραίτησης της Δέσποινας Μαρίτσα (οι αριθμοί της 
ημερομηνίας είναι γραμμένοι πάνω σε άλλα νούμερα, 
που προϋπήρχαν), 2) το με αριθμό 1/09-02-2007 υπη¬ 
ρεσιακό σημείωμα του Αθανασίου Χατζηγκάϊδα είναι 
ανυπόγραφο, και 3) από το με αριθμό 154/09-02-2007 
έγγραφο της προϊσταμένης της Γραμματείας του Τμήμα¬ 


τος Ηλεκτρονικής Ελένης Σέχα προκύπτει ότι στο αρχείο 
της Υπηρεσίας δεν βρέθηκε η αίτηση παραίτησης της 
Δέσποινας Μαρίτσα.». 

2. Επειδή, με την υπ'αριθμ. 1/2015 απόφαση του πα¬ 
ρόντος Συμβουλίου ο εγκαλούμενος απαλλάχθηκε του 
ανωτέρω υπό στοιχ. Δ πειθαρχικού παραπτώματος, ενώ 
κατά τα λοιπά η συζήτηση της υποθέσεως αναβλήθηκε, 
προκειμένου να προσκομισθεί από τον εγκαλούμενο βε¬ 
βαίωση περί του αμετακλήτου της υπ'αριθμ. 1263/2013 
αποφάσεως του Τριμελούς Πλημμελειοδικείου Θεσσαλο¬ 
νίκης, με την οποία ο εγκαλούμενος κηρύχθηκε αθώος 
των πράξεων της εκδόσεως ψευδούς βεβαιώσεως, της 
άμεσης συνέργειας σε απάτη, της παράβασης καθήκο¬ 
ντος και της κατ’ εξακολούθηση απάτης, τα πραγματικά 
περιστατικά των οποίων συμπίπτουν με τα ως άνω υπό 
στοιχ. Β’ και Γ' πειθαρχικά παραπτώματα. 

3. Επειδή, από τα στοιχεία που υπάρχουν στο φάκελο 
της δικογραφίας, σε συνδυασμό με την απολογία του 
εγκαλουμένου, απεδείχθησαν τα ακόλουθα: Ο εγκα- 
λούμενος είναι Καθηγητής του Τμήματος Ηλεκτρονικής 
του Α.Τ.Ε.Ι. Θεσσαλονίκης. Ως προϊστάμενος του Τμή¬ 
ματος Ηλεκτρονικής υπέγραψε τις από 09-06-2008 και 
09-07-2008 δύο βεβαιώσεις, στις οποίες βεβαίωσε ότι ο 
φοιτητής Γιώτης Χρήστος απασχολήθηκε ως φοιτητής 
από την 01 -05-2008 έως 31-06- 2008 (στην πρώτη από 
τις βεβαιώσεις) και από την 01 -06-2008 έως 30-06-2008 
(στην δεύτερη από αυτές) παρά το γεγονός ότι γνώριζε 
πως την 26-03-2008 ο εν λόγω φοιτητής έλαβε πτυχίο, δε¬ 
δομένου ότι ο ίδιος υπέγραψε και την 1470/27-05-2008 
βεβαίωση αποφοίτησης του Χρήστου Γιώτη. Περαιτέρω, 
όμως δεν επιβεβαιώνεται η πραγματική απασχόληση του 
Χρήστου Γιώτη, δεδομένου ότι: I) δεν βρέθηκαν βεβαι¬ 
ώσεις, οι οποίες να επιβεβαιώνουν την απασχόληση του 
από 01-11 -2007 έως την 26-03-2008, οπότε και έλαβε το 
πτυχίο του Τμήματος, II) από την 26-03-2008 έως την 31- 
08-2008 δεν είχε δικαίωμα να συμμετέχει σε πρόγραμ¬ 
μα απασχολούμενων φοιτητών, δεδομένου ότι είχε ήδη 
λάβει το πτυχίο του και η υπ' αριθμ. Ε5/8228/28-1 -2002 
απόφαση του ΥΠΕΠΘ, με βάση την οποία απασχολού¬ 
νταν, αφορά μόνο την απασχόληση φοιτητών- σπου¬ 
δαστών και όχι πτυχιούχων και III) από την 18-02-2008 
έως την 31-08-2008, που σταμάτησε να ισχύει η σύμ¬ 
βαση του, υπηρετούσε στον Ελληνικό Στρατό χωρίς να 
προκύπτει από τα επίσημα έγγραφα του Στρατού ότι 
κατά το διάστημα αυτό έλαβε έστω και μίας ημέρας 
άδεια. Για την πράξη του αυτή της κατ’ εξακολούθηση 
ψευδούς βεβαιώσεως ο εγκαλούμενος καταδικάστηκε, 
κατά πλειοψηφία, σε ποινή φυλάκισης έξι μηνών με την 
υπ'αριθμ. 1263/2013 απόφαση του Τριμελούς Πλημμε¬ 
λειοδικείου Θεσσαλονίκης. Κατά της αποφάσεως αυτής 
άσκησε την υπ' αριθμ. 177/2013 έφεση, επί της οποίας 
εκδόθηκε η υπ'αριθμ. 611/2015 απόφαση τουΤριμελούς 
Εφετείου Θεσσαλονίκης, με την οποία ο εγκαλούμενος 
κηρύχθηκε και πάλι ένοχος της παραπάνω πράξεως και 
του επιβλήθηκε ποινή φυλακίσεωςέξι (6) μηνών. Με την 
ίδια απόφαση κηρύχθηκε ένοχος και ο Χρήστος Γιώτης 
για ηθική αυτουργία στην ως άνω πράξη της ψευδούς 
βεβαιώσεως και για χρήση ψευδούς βεβαιώσεως. 

4. Επειδή, κατ' ακολουθίαν των ανωτέρω, το Συμβούλιο 
αποφαίνεται ότι ο εγκαλούμενος τέλεσε το αποδιδόμενο 
σ' αυτόν ως άνω υπό στοιχ. Α' (βλ. σκέψη 1) πειθαρχικό 
παράπτωμα της αναξιοπρεπούς συμπεριφοράς, το οποίο 
προβλέπεται και τιμωρείται από τα άρθρα 326,327,332 
ν. 5343/1932 και 22-28 του π. δ/τος 160/2008, και, για το 
λόγο αυτό, πρέπει να του επιβληθεί η πειθαρχική ποινή 
του προστίμου 15 ημερών του μηνιαίου μισθού του, 
όπως αυτός έχει διαμορφωθεί κατά τον χρόνο δημο- 
σιεύσεως της παρούσης αποφάσεως, η ποινή δε αυτή, 
ενόψει του βαθμού πταίσματος του εγκαλουμένου και 
των συνθηκών τελέσεως της πράξεως, κρίνεται ανάλογη. 

5. Επειδή, από τα ίδια ως άνω αποδεικτικά στοιχεία δεν 
προέκυψε ότι ο εγκαλούμενος τέλεσε τα λοιπά υπό στοιχ. 
Β' και Γ' ως άνω πειθαρχικά παραπτώματα. Αντίθετα, 
απεδείχθη ότι ο μεν Νικόλαος Χαραλαμπίδης εργάστηκε 
πράγματι κατά το χειμερινό εξάμηνο του έτους 2007- 
2008 ως επιστημονικός συνεργάτης με πλήρη προσόντα 
για το μάθημα «Ηλεκτρονικά III» για 14ώρεςεβδομαδιαί- 
ως και υπογράφηκε η αντίστοιχη από 15-10-2007 σύμβα¬ 
ση με τον Πρόεδρο του ΑΤΕΙ-Θ, ισχύος από 15-10-2007 
έως 29-02-2008, η δε Φωτεινή Θειόκα εργάστηκε πράγ¬ 
ματι κατά το χειμερινό εξάμηνο του έτους 2007-2008 ως 
Επιστημονικός Συνεργάτης με ελλιπή προσόντα για τα 
μαθήματα «Επεξεργαστές - Ελεγκτές Ψηφιακού Σώματος» 
και «ΘΑϋ και Ηλεκτρονική Κατασκευή» για πέντε (5) ώρες 
εβδομαδιαίως (2 και 3 ώρες αντίστοιχα για κάθε μάθημα) 
και υπογράφηκε η αντίστοιχη σύμβαση από τον Πρόε¬ 
δρο του ΑΤΕΙ-Θ ισχύος από 15-10-2007 έως 29-02-2008. 
Τα (διαδέχθηκε και η ως άνω υπ'αριθμ. 1263/2013 από¬ 
φαση του Τριμελούς Πλημμελειοδικείου Θεσσαλονίκης, 


η οποία κήρυξε αθώο τον εγκαλούμενο των πράξεων 
της ψευδούς βεβαιώσεως, της άμεσης συνέργειας σε 
απάτη και της παράβασης καθήκοντος, τα περιστατικά 
των οποίων συμπίπτουν με εκείνα που στοιχειοθετούν 
τα ως άνω υπό στοιχ. Β' και Γ' πειθαρχικά παραπτώμα¬ 
τα. Κατ' ακολουθίαν, το Συμβούλιο αποφαίνεται ότι ο 
εγκαλούμενος δεν τέλεσε τα ως άνω υπό στοιχ. Β' και 
Γ'πειθαρχικά παραπτώματα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι ο εγκαλούμενος Αθανάσιος Χατζη- 
γκάιδαςτου Θεοδώρου, Καθηγητής του ΑΤΕI Θεσσαλονί¬ 
κης, τέλεσε το αναφερόμενο στη σκέψη 1 του σκεπτικού 
υπό στοιχ. Α' πειθαρχικό παράπτωμα. 

Επιβάλλει στον εγκαλούμενο για το ανωτέρω πα¬ 
ράπτωμα την πειθαρχική ποινή προστίμου ίσου με τις 
αποδοχές δεκαπέντε (15) ημερών του μηνιαίου μισθού 
του, όπως αυτός έχει διαμορφωθεί κατά τον χρόνο δη- 
μοσιεύσεως της παρούσης αποφάσεως. 

Απαλλάσσει τον εγκαλούμενο από την πειθαρχική κα¬ 
τηγορία που αφορά τα περιγραφόμενα στη σκέψη 1 του 
σκεπτικού υπό στοιχ. Β' και Γ' πειθαρχικά παραπτώματα. 

Κρίθηκε και αποφασίστηκε στην Αθήνα, στις 15 Ιου¬ 
νίου 2015. 

Η Πρόεδρος Ο Γραμματέας 

Ε. ΣΑΡΠ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσεων 
του Συμβουλίου της Επικράτειας στις 23 Νοεμβρίου 2016 

Η Πρόεδρος 
Β. ΘΑΝΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'529/09.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























